Владимир Алексеевич Потапов 1932 йылдың 1 майында Ростов өлкәһе Красный Октябрь утарында крәҫтиән ғаиләһендә тыуған. Ун өс йәшендә яҙа башлаған. Уның тәүге шиғырҙары мәктәп стена гәзитендә баҫыла. Ике иптәше менән берлектә яҙған «СССР» шиғырында «донъяның барлыҡ халыҡтарын үҙе артынан әйәртә» тип яҙғаны өсөн ул ҡулға алына. Шиғыр авторҙарын советтәргә ҡаршы «Триумвират» йәштәр ойошмаһында ҡатнашыуҙа һәм «СССР-ҙың совет төҙөлөшөн төшөрөргә йүнәлтеүҙә» ғәйепләйҙәр. Уларҙың һәр береһенә 10 йыл төрмә язаһы бирәләр. Шулай итеп Владимир ун дүрт йәшендә, 1947 йылдың февралендә, шиғырҙары өсөн ГУЛАГҡа эләгә, унда Волга-Дон каналын төҙөүҙә эшләй. 1953 йылдың йәйендә азат ителә.